stanford-oval/wikipedia huggingface dataset:
רוברט מולדון
שנותיו האחרונות

מולדון הודח מתפקידו כמנהיג המפלגה הלאומית זמן קצר אחרי הבחירות והוחלף בסגנו, ג'ים מק'לאי. מולדון היה ראש הממשלה היחיד מטעם המפלגה הלאומית שלאחר שהובס בבחירות, לא המשיך להנהיג את מפלגתו באופוזיציה. הוא סירב להצעתו של מק'לאי לקבל עמדה בספסלים הקדמיים של המפלגה, ותחת זאת הוא העדיף לשוב לספסלים האחוריים בפעם הראשונה לאחר שני עשורים. היחסים בין השניים הגיעו לשפל כאשר מולדון מתח ביקורת על מנהיגות המפלגה בכללותה ואילץ את מק'לאי להוריד אותו לדרגה הנמוכה ביותר בגוף הבוחר של המפלגה.
מולדון המשיך לחתור תחת מנהיגותו של מק'לאי עד 1986, אז מק'לאי גם הוא הוחלף על ידי סגנו (שהיה המועמד המועדף על מולדון), ג'ים בולגר, ששירת כשר העבודה במחצית השנייה של תקופת כהונתו של מולדון כראש הממשלה. בולגר החזיר את מולדון לספסלים הקדמיים כדובר בנושאי מדיניות החוץ, והציב אותו מול ראש הממשלה, דייוויד לאני.
מולדון המשיך לכהן כחבר בפרלמנט עד זמן קצר לפני מותו. הוא חזה בתקופת כהונתה של ממשלת הלייבור הרביעית הנאו-ליברלית ובבן חסותו, ג'ים בוגלר, מנצח באופן סוחף בבחירות של 1990. מולדון היה מבקר חריף של מממשלת בוגלר ושל שרת האוצר שלה רות ריצ'רדסון. מולדון התנגד להפיכתם של יחסים הומוסקסואליים לחוקיים ב-1986.
אף על פי שהוא נותר כדמות איקונית בחלקים מסוימים של הציבור, במיוחד המבוגרים שביניהם, נחלש עד מהרה כוחו הפוליטי של מולדון. הביוגרף שלו, בארי גוסטפסון, שתיאר את עצמו כלא בהכרח תומך של מולדון, כתב שהוא המשיך לכהן כחבר פרלמנט פעיל שדאג למחוז הבחירה שלו בכל תחומי החיים. הוא המשיך לכתוב בכתבי עת כלכליים בינלאומיים, וטען שהאבטלה שגאתה כתוצאה מרפורמות הסחר החופשי, הייתה גרועה יותר בהשוואה להישגים שלהן, דעה שזכתה לפופולריות בתקופת כהונתה של ממשלת הלייבור החמישית ב-1999.
למולדון הייתה קריירה בימתית קצרה במסגרת מופע האימים של רוקי, שהוצג באוקלנד, בו הוא היה המספר. כמו כן היו לו כמה הופעות תקשורתיות זוטרות בסרטי פרסומת, בסדרת טלוויזיה, בתוכנית אירוח בטלוויזיה ובתוכנית רדיו.
בשנותיו האחרונות התרופפה בריאותו של מולדון והוא סבל משורה של מחלות. כשהוא מנוכר למפלגתו וכשהוא מאוכזב ממדיניות הממשלה, הודיע מולדון על פרישתו מהמפלגה ב-10 בנובמבר 1991.
שבוע לאחר מכן הודיע מולדון בתוכנית הרדיו שלו על פרישתו מהפרלמנט. חודש לאחר מכן הוא התפטר רשמית. פרישתו זכתה לתגובות מפיו של נשיא ארצות הברית, רונלד רייגן (שציין שבגילו של מולדון הוא רק החל את הקריירה הפוליטית שלו) ומפיה של מרגרט תאצ'ר. זמן קצר לאחר פרישתו התדרדר מצב בריאותו באופן רציני.
רוברט מולדון מת בבית החולים באוקלנד ב-5 באוגוסט 1992 בגיל 70. הוא נטמן בבית הקברות פוראוה בחלקת קבר שמשקיפה על העיר. אשתו, תיאה, מתה בפברואר 2015 בגיל 87.
הערות שוליים

1 2 3 4 5  "Robert Muldoon Official Biography". Archives New Zealand. 26 May 2011. Retrieved 4 February 2015.
↑  "Story: Muldoon, Robert David: Page 3 - National MP". Te Ara: The Encyclopedia of New Zealand. 30 October 2012. Retrieved 2 February 2015.
1 2  "Story: Muldoon, Robert David: Page 5 - Party leader". Te Ara: The Encyclopedia of New Zealand. 30 October 2012. Retrieved 2 February 2015.
1 2 3 4  "Story: Muldoon, Robert David Page 4 - Cabinet minister". Te Ara: The Encyclopedia of New Zealand. 30 October 2012. Retrieved 2 February 2015.
↑  "Story: Muldoon, Robert David Page 6 - Prime Minister". Te Ara: The Encyclopedia of New Zealand. 30 October 2012. Retrieved 2 February 2015.
1 2 3 4  "How bad is the Current Recession? Labour Market Downturns since the 1960s". Ministry of Business, Innovation and Employment. Retrieved 15 December 2014.
↑  Gaynor, Brian (22 September 2007). "Brian Gaynor: How Muldoon threw away NZ's wealth". The New Zealand Herald. Retrieved 22 September 2007.
↑  National Party advertisement (DOCUMENTARY). TVNZ Television New Zealand, Te Ara: The Encyclopedia of New Zealand. 1975.
1 2 3  Damon Fepulea'I, Rachel Jean, Tarx Morrison (2005). Dawn Raids (DOCUMENTARY). TVNZ, Isola Publications.
↑  Lewis, Geoff (4 August 2014). "Vantastic explores NZ caravan history". Fairfax New Zealand.
↑  robert muldoon - 1981 new zealand springbok tour protests
↑  Peter Franks (30 October 2012). "Knox, Walter James". Te Ara: The Encyclopedia of New Zealand. Retrieved 7 April 2015.
↑  "Story: Muldoon, Robert David Page 7 - Economic policy and problems". Te Ara: The Encyclopedia of New Zealand. 30 October 2012. Retrieved 2 February 2015.
↑  "Story: National Party Page 2 – Consensus and division". Te Ara: The Encyclopedia of New Zealand. 13 July 2012. Retrieved 17 February 2015.
↑  Margaret Thatcher, "Speech to Conservative Women’s Conference", 26 May 1982
↑  Margaret Thatcher, "House of Commons PQs", 20 May 1982
↑  Closer Economic Relations (CER) from StudyOz (Australian High Commission in New Zealand).
↑  "Robert Muldoon". Ministry for Culture and Heritage. 9 July 2010. Retrieved 22 November 2010.
↑  Audrey Young (28 August 2012). "McLay: My plan to replace Muldoon". The New Zealand Herald.
1 2  "Story: Muldoon, Robert David Page 9 Final battles". Te Ara: The Encyclopedia of New Zealand. 30 October 2012. Retrieved 2 February 2015.
| --- | --- |
ערך מומלץ: 
| --- | --- |
בקרת זהויות :  GND: 119503220  ISNI: 0000 0000 8159 6643  LCCN: n50004576  NARA: 10580492  SNAC: w68n3bx7  SUDOC: 192106333  TePapa: 3292  Trove: 927597  VIAF: 79428015   WorldCat (עם VIAF): 79428015 
רוברט מולדון ותיאה דייל פלייגר בחתונתם, 1951
מולדון ב"יום ואיטנגי", 1976. יום לציון חתימת הסכם ואיטנגי.
מולדון עם ראש ממשלת אוסטרליה, מלקולם פרייזר - 1978
תיאה מולדון, רוזלין קרטר, רוברט מולדון וג'ימי קרטר, נובמבר 1977
מולדון, 1981
קברו של רוברט מולדון
שילוש מקדונלד

שילוש מקדונלד (ידוע גם כ"השילוש של הסוציופתיה") הוא כינוי לשלוש תכונות או התנהגויות אצל ילדים, שנטען ב-1963 כי הן יכולות להצביע על כך שהילדים יגדלו להיות רוצחים סדרתיים. הן תוארו לראשונה על ידי פרופסור ג"מ מקדונלד במאמרו "האיום להרג", מתוך כתב העת האמריקאי לפסיכיאטריה.
התכונות

פירומניה - לכאורה בשל הריגוש של הרס רכוש.
אכזריות כלפי בעלי חיים - ילדים רבים מבטאים לפעמים התנהגויות "קלות" כמו תלישת רגליים מעכביש, אך נטען כי ילדים שיהיו רוצחים סדרתיים בעתיד מתעללים והורגים חיות גדולות כגון חתולים וכלבים, וכי מעשיהם לא מבוצעים לשם ריצוי הסובבים אותם, אלא להנאתם האישית.
הרטבת לילה - הרטבה במהלך השינה בגיל מאוחר מהנורמה (גיל 5 ומעלה), לפחות פעמיים בשבוע למשך מספר חודשים.
תאוריות נגד

שילוש התכונות, אשר פותח בשנת 1963, עורר ביקורת והעלה שאלות אצל חוקרים. במחקרים נוספים שנערכו, נמצא כי ילדים ומתבגרים רבים שנוהגים להצית שריפות או להתעלל בחיות, עושים זאת מסיבות רבות ומגוונות שאינן קשורות לאפיון דמות של רוצח סדרתי (כמו שיעמום, חיקוי של עונשים שהמבוגרים מטילים עליהם, חיפוש זהות "קשוחה", ואף מתוך תסכול וייאוש). לכן יש קושי רב לקבוע האם התנהגויות אלו מצביעות בהכרח על דמיון לרוצח סדרתי, ואם כן אז באיזו כמות ומינון.
ראו גם

הפרעת אישיות אנטיסוציאלית
קרימינולוגיה
הערות שוליים

↑  Macdonald, J.M. (1963). "The threat to kill". Am J Psychiatry 120: 125–130.
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
שלמה לבב

שלמה לבב בשנת 1970
שלמה לבב (ליבוביץ) (1 באוגוסט 1906 – 5 בנובמבר 1995) היה דיפלומט ישראלי.
ביוגרפיה

שלמה ליבוביץ (לימים לבב) נולד בשנת 1906 בריגה (אז באימפריה הרוסית; כיום בירת לטביה), בן לדבורה וצבי ליבוביץ. עלה לארץ ישראל בשנת 1934. היה חבר ב"הגנה" החל משנת 1938. בשנים 1948-1951 עבד במשרד האוצר ולאחר מכן עבר למשרד החוץ. הוא היה המזכיר הראשון של צירות ישראל בוורשה בשנת 1960.
בשנים 1963-1964 כיהן כסמנכ"ל משרד החוץ האחראי על הקשרים עם מזרח אירופה. היה ציר ישראל בקובה בשנים 1967-1965 וכקונסול הכללי של ישראל באיטליה בשנים 1970-1967.
הערות שוליים

↑  ש. לבב - ציר בקובה, קול העם, 17 במאי 1965
↑  ישראל - המרכז המקרין ביותר ליהדות העולם, חרות, 11 במאי 1962
בודרוב נפגש עם שרת החוץ, הצופה, 1 באוקטובר 1964
↑  חדשות בתשבץ הדיפלומאטי, מעריב, 7 במאי 1965
↑  האיש שלנו בהאוונה נתקבל בלבביות, על המשמר, 12 בספטמבר 1965
↑  שלמה לבב - ציר בקובה, מעריב, 17 במאי 1965
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
שארית (אנליזה מרוכבת)

באנליזה מרוכבת, השארית של  f(z) בנקודה  z_{0} היא מספר מרוכב המתכונתי לאינטגרל מסילתי של פונקציה מרומורפית לאורך עקומה סגורה המקיפה את אחת הסינגולריות שלה. באופן כללי יותר, ניתן לחשב שאריות עבור כל פונקציה  f\colon \mathbb {C} \setminus \{z_{k}\}_{k}\rightarrow \mathbb {C}  שהולומורפית בכל המישור המרוכב למעט מספר סופי של נקודות  \{z_{k}\}_{k}, גם אם חלקן הן סינגולריות עיקריות. ניתן לחשב שאריות די בקלות, ולאחר מכן ניתן לחשב באמצעותן את ערכם של אינטגרלים מסילתיים כלליים באמצעות משפט השאריות.
הגדרה

שארית של פונקציה מרומורפית  f בסינגולריות מבודדת  z_{0} היא הערך הייחודי  R כך של־ f(z)-R/(z-z_{0}) יש אנטי נגזרת אנליטית בסביבה המנוקבת  0<\vert z-a\vert <\delta .
לחלופין, ניתן לחשב שאריות על ידי מציאת פיתוח טור לורן עבור הפונקציה, ואז להגדיר את השארית כמקדם של החזקה  (z-z_{0})^{-1}‏ ( a_{-1}) בטור לורן של הפונקציה.
באמצעות משפט השאריות ניתן להשתמש בשארית כדי לחשב את ערכם של אינטגרלים מסילתיים מרוכבים בבעיות מסוימות. לפי משפט השאריות, השארית של פונקציה מרומורפית  f בנקודה  z_{k} נתונה לפי הנוסחה:
כאשר  \gamma  היא עקומה סגורה פשוטה בעלת אוריינטציה חיובית סביב  z_{k}, שאינה כוללת סינגולריות אחרות על העקומה או בתוכה.
ניתן להכליל את הגדרת השארית למשטחי רימן שרירותיים. נניח ש־ \omega  היא תבנית-1 על משטח רימן, וש־ \omega  מרומורפית בנקודה מסוימת  x, כך שנוכל לכתוב את  \omega  בקואורדינטות מקומיות (לוקליות) כ־ f(z)\;dz. לאחר מכן, השארית של  \omega  ב־ x מוגדרת כשארית של  f(z) בנקודה המתאימה ל־ x.
שארית מסומנת לעיתים קרובות כ־ \operatorname {Res} (f,z_{0}),‏  \operatorname {Res} _{z_{0}}(f),‏  \mathop {\operatorname {Res} } _{z=z_{0}}f(z) או  \mathop {\operatorname {res} } _{z=z_{0}}f(z).
חישוב שאריות

נניח שנתונה סביבה מנוקבת  D=\{z:0<|z-z_{0}|<R\} במישור המרוכב וש־ f היא פונקציה הולומורפית ב־ D. השארית  \operatorname {Res} (f,z_{0}) של  f ב־ z_{0} היא המקדם  a_{-1} של  (z-z_{0})^{-1} בפיתוח טור לורן של  f סביב  z_{0}. קיימות שיטות שונות לחישוב ערך זה, והבחירה באיזו שיטה להשתמש תלויה בפונקציה המדוברת ובסוג הסינגולריות.
לפי משפט השאריות:
כאשר  \gamma  מתווה מעגל סביב  z_{0} נגד כיוון השעון ואינה כוללת סינגולריות אחרות על העקומה או בתוכה. ניתן לבחור את העקומה  \gamma  כמעגל ברדיוס  \varepsilon  סביב  z_{0}. מכיוון ש־ \varepsilon  יכול להיות קטן כרצוננו, ניתן לגרום לו להכיל רק את הסינגולריות של  c מכיוון שהסינגולריות מבודדת. אמנם נוסחה זאת עשויה לשמש לחישוב השארית במקרים בהם ניתן לחשב את האינטגרל באופן ישיר, אבל בדרך כלל שאריות הן אלו שמשמשות לפישוט חישוב האינטגרלים, ולא להפך.
חישוב שאריות > סינגולריות סליקה

אם ניתן להשלים את הפונקציה  f כך שהיא תהיה הולומורפית בכל הסביבה  |z-z_{0}|<R, אזי  \operatorname {Res} (f,z_{0})=0. ההפך אינו נכון בדרך כלל.
חישוב שאריות > קוטב פשוט

בקוטב פשוט (קוטב מסדר 1)  z_{0}, השארית של  f נתונה על ידי  \mathop {\operatorname {Res} } _{z=z_{0}}f(z)=\lim _{z\to z_{0}}(z-z_{0})f(z).
אם הגבול הזה לא קיים, זוהי נקודת סינגולריות עיקרית. אם הגבול קיים ושווה 0 אז  f אנליטית בנקודה או שזוהי נקודת סינגולריות סליקה. אם הגבול קיים אך אינסופי אז הנקודה היא קוטב מסדר גבוה מ־1.
אם ניתן לכתוב את הפונקציה  f כמנה של שתי פונקציות,  f(z)={\frac {p(z)}{q(z)}}, כאשר  p ו־ q הן פונקציות הולומורפיות בסביבה של  z_{0}, ו־ q(z_{0})=0 ו־ q'(z_{0})\neq 0, ניתן להראות באמצעות כלל לופיטל שמתקיים:
הוכחה:
חישוב שאריות > קוטב מסדר n

באופן כללי יותר, אם  z_{0} הוא קוטב מסדר  n, אזי ניתן למצוא את השארית של  f(z) סביב הנקודה  z=z_{0} על ידי הנוסחה:
חישוב שאריות > שארית באינסוף

באופן כללי, השארית באינסוף מוגדרת כ־ \operatorname {Res} (f(z),\infty )=-\operatorname {Res} \left({\frac {1}{z^{2}}}f\left({\frac {1}{z}}\right),0\right).
אם מתקיים  \lim _{|z|\to \infty }f(z)=0, אזי ניתן לחשב את השארית באינסוף באמצעות הנוסחה הבאה:
אך אם  \lim _{|z|\to \infty }f(z)=c\neq 0, אז השארית באינסוף היא  \operatorname {Res} (f,\infty )=\lim _{|z|\to \infty }z^{2}\cdot f'(z).
עבור פונקציות הולומורפיות, סכום השאריות בסינגולריות המבודדות בתוספת השארית באינסוף הוא אפס, מה שנותן:
דוגמאות > דוגמה ראשונה

ראו את האינטגרל המסילתי הבא:
כאשר C היא עקומה סגורה פשוטה סביב 0.
ניתן לחשב אינטגרל זה באמצעות תוצאת התכנסות סטנדרטית לגבי אינטגרציה לפי טורים. אנחנו יכולים להציב את טור טיילור עבור  e^{z} באינטגרנד, ואז האינטגרל הופך ל:
נכניס את הגורם  {1 \over z^{5}} לתוך הטור:
מכיוון שהטור מתכנס במידה שווה בתומך של מסלול האינטגרציה, מותר להחליף את סדר האינטגרציה והסכימה. לאחר מכן, טור האינטגרלים המסילתיים קורס לצורה פשוטה בהרבה בגלל החישוב הקודם. אז עכשיו האינטגרל סביב C של כל איבר אחר שאינו מהצורה  cz^{-1} הוא אפס, והאינטגרל מצטמצם ל:
הערך  {1 \over 4!} הוא השארית של  {e^{z} \over z^{5}} ב־ z=0.
דוגמאות > דוגמה שנייה

כדוגמה שנייה, נחשב את השאריות בסינגולריות של הפונקציה:
שעשויה לעזור בחישוב אינטגרלים מסילתיים מסוימים. נראה שלפונקציה זו יש סינגולריות ב־ z=0, אך אם מפרקים את המכנה לגורמים וכותבים את הפונקציה כ:
קל לראות שהסינגולריות ב־ z=0 היא סינגולריות סליקה, ואז השארית ב־ z=0 היא 0. הסינגולריות הנוספת היחידה היא ב־ z=1. הביטוי של טור טיילור עבור פונקציה  g(z) סביב  z=a:
עבור  g(z)=\sin z ו־ a=1 מתקבל:
ועבור  g(z)={1 \over z} ו־ a=1 מתקבל:
מהכפלת שני הטורים והכנסת  {1 \over z-1}, מתקבל:
השארית של  f(z) ב־ z=1 היא  \sin 1.
ראו גם

משפט השאריות – משפט המקשר בין אינטגרל מסילתי סביב חלק מהקטבים של פונקציה לסכום השאריות שלהם
נוסחת האינטגרל של קושי
משפט האינטגרל של קושי
משפט מיטאג-לפלר
משפט מוררה
לקריאה נוספת

Ahlfors, Lars (1979). Complex Analysis. McGraw Hill.
Marsden, Jerrold E.; Hoffman, Michael J. (1998). Basic Complex Analysis (3rd ed.). W. H. Freeman. ISBN 978-0-7167-2877-1.
שפות מצריות

שפות מצריות הן תת-משפחה של שפות במשפחת השפות האפרו-אסיאתיות. בין השפות הנכללות תחת קבוצה זו הן השפה המצרית הקדומה (כולל הכתב הדמוטי) וכן הניב של שפה זו, הקופטית. השפות נחשבות לשפות נכחדות, אולם יש מבין מאמיני הדת הקופטית המשתמשים בקופטית כשפה ספרותית וליטורגית.
חלוקה

ניתן לחלק את השפות המצריות באופן הבא:
שפות מצריות קדומות (או מצרית קלאסית):
מצרית עתיקה
מצרית ארכאית (לפני 2600 לפנה"ס – תקופת תין)
מצרית קדומה, או מצרית עתיקה סטנדרטית (2600–2000~ לפנה"ס – תקופת הממלכה הקדומה)
מצרית תיכונה (2000–1350~ לפנה"ס – תקופת הממלכה התיכונה עד ראשית תקופת האימפריה המצרית, או הממלכה החדשה)
שפות מצריות מאוחרות:
מצרית מאוחרת (1350–700~ לפנה"ס – מאמצע תקופת האימפריה ועד לאמצע תקופת הביניים השלישית)
מצרית דמוטית (700~ לפנה"ס – 400~ לסה"נ – תקופת הביניים השלישית, מצרים התלמיית ושלטון רומא)
קופטית
המצרית העתיקה, התיכונה והמאוחרת נכתבו בכתב חרטומים ובכתב ההיראטי, לעומת המצרית הדמוטית שנכתבה בכתב הדמוטי שהתפתח מהכתב ההיראטי. השפה הקופטית נכתבת באלפבית הקופטי, שנוצר בתקופה התלמיית על בסיס האלפבית היווני, והתפתח על מנת להתאים לפונולוגיה המצרית. האלפבית הקופטי החליף בהדרגה את מערכות הכתב הקדומות יותר במאות ה-4 וה-5 לסה"נ.
שוויינטוקז'יסקיה

שְׁוְויֶינְטוֹקְזִ'יסְקְיֶה (בפולנית: Świętokrzyskie) היא אחת משש-עשרה הווייוודות של פולין. היא שוכנת בדרום-מזרח פולין, וגובלת בצפון בווייוודה מזוביה, במזרח בווייוודות לובלין ופודקרפצקיה, בדרום בווייוודה פולין קטן, ובמערב בווייוודות שלזיה ולודז'.
בירתה של שְׁוְויֶינְטוֹקְזִ'יסְקיֶה והעיר הגדולה ביותר בה היא העיר קיילצה, השוכנת במרכזה. ערים גדולות נוספות הן אוסטרובייץ שוויינטוקז'יסקי וסטרחוביצה.
מקור השם

הוויווידה נקראת על שמם של הרי שְׁוְויֶינְטוֹקְזִ'יסְקיֶה, רכסי הרים השוכנים במרכז שוויינטוקז'יסקיה. בפולנית מכונים ההרים świętokrzyskie - צירוף של שתי מילים: Święty, אשר משמעותו "קדושה" או "קדוש"; ו-Krzyż, אשר משמעותו "צלב". בתרגום חופשי אפשר לתרגם את שם הערים לעברית כ"הרי הצלב הקדוש". לפי המסורת הנוצרית המקומית, בהרים נמצא לפני כאלף שנה חתיכה קטנה של הצלב עליו צלבו את ישו, אבי הדת הנוצרית. על אחד ההרים הגבוהים ביותר בהרי שְׁוְויֶינְטוֹקְזִ'יסְקיֶה, ההר ליסה (Łysa), שוכן גם מנזר בנדיקטי וכנסייה, בזיליקת הצלב הקדוש (Bazylika na Świętym Krzyżu). היחס אל ההרים כקדושים כנראה קדם להגיעה של הנצרות לאזור, וכבר בראשית ימי הביניים השבטים הסלאבים שבמקום ייחסו להרים משמעות דתית. במקום מצאו גם שרידים של מה שנראה כאתר פולחן פגני.
גאוגרפיה

שוויינטוקז'יסקיה היא וויווידה הררית יחסית לסביבתה, והדבר בולט במיוחד על רקע מישורי מזוביה הרחבים שמצפון לה, ועל רקע עמק נהר הויסלה המקיף אותה ממזרח ומדרום. נהר הוויסלה אשר נובע באזור רמת פולין קטן והרי הקרפטים, זורם ממקורו בשטחי ווייוודת שלזיה לכיוון מזרח לאורך קילומטרים רבים מאוד דרומית לשוויינטוקז'יסקיה ואז הוא פונה צפונה, תוחם את שוויינטוקז'יסקיה ממזרח, וממשיך אל מישור מזוביה. הוויסלה יוצר תנאי שטח מישוריים יותר בגבולותיה הדרומיים והמזרחיים של שוויינטוקז'יסקיה, אשר אלו מתלכדים אל חבל הארץ הגאוגרפי "אגן סנדומייז'". תנאי השטח הנמוכים יותר שבשולי שוויינטוקז'יסקיה הופכים גבוהים יותר במרכזה, ובכך יוצרים את הר הרי שְׁוְויֶינְטוֹקְזִ'יסְקיֶה (Góry Świętokrzyskie) - רכסי הרים המתנשאים לגובה בינוני הנע בין 400 ל-600 מטרים מעל גובה פני הים. מההרים נובעים נחלים ונהרות רבים, אשר רובם מזינים את נהר הוויסלה ונשפכים אליו. נחלים ונהרות אלו יוצרים עמקים רבים בשוויינטוקז'יסקיה, שם מרוכזת מרבית האוכלוסייה. העמקים של שוויינטוקז'יסקיה כוללים לצד שטחים עירוניים גם שטחים כפריים רבים, ומרוכזים בהם שדות חקלאיים לרוב. ההרים והגבעות מכוסים בדרך כלל ביערות, אשר תופסים שטח רב יחסית מוויווידת שוויינטוקז'יסקיה.
הטמפרטורה השנתית הממוצעת בקיילצה, בירת הוויווידה, היא 7.8 מעלות צלזיוס. החודש הקר ביותר הוא ינואר (עם טמפרטורה ממוצעת של -2.7 מעלות צלזיוס), והחודש החם ביותר הוא יולי (עם טמפרטורה ממוצעת של 18.1 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 617.7 מ"מ.
בשוויינטוקז'יסקיה יש פארק לאומי (Park Narodowy) אחד, תשעה פארקי נוף (Park krajobrazowe) ו-72 שמורות טבע (Rezerwat przyrody).
גאוגרפיה > הרים

| ההרים הגבוהים ביותר בשוויינטוקז'יסקיה> תמונה | ההרים הגבוהים ביותר בשוויינטוקז'יסקיה> שם | ההרים הגבוהים ביותר בשוויינטוקז'יסקיה> גובה (במטרים) |
| --- | --- | --- |
|  | ליסיצה   Łysica | 612 |
|  | ליסה   Łysa Góra | 595 |
|  | שְצ'יטניאק   Szczytniak | 554 |
היסטוריה

| לוח תקופות היסטוריות של שוויינטוקז'יסקיה | לוח תקופות היסטוריות של שוויינטוקז'יסקיה | לוח תקופות היסטוריות של שוויינטוקז'יסקיה |  |
| --- | --- | --- | --- |
| עד 960 | שבטים סלאבים | שבטים סלאבים |  |
| 960-1025 | המדינה הפולנית הראשונה | המדינה הפולנית הראשונה |  |
| 1025-1385 |  | הממלכה הפולנית הראשונה |  |
| 1385-1569 |  | הממלכה הפולנית השנייה |  |
| 1569-1655 |  | ממלכת פולין-ליטא |  |
| 1655-1658 |  | ממלכת שוודיה |  |
| 1658-1795 |  | ממלכת פולין-ליטא |  |
| 1795-1809 |  | דוכסות אוסטריה |  |
| 1809-1815 |  | דוכסות ורשה |  |
| 1815-1867 |  | פולין הקונגרסאית |  |
| 1867-1916 |  | הקיסרות האוסטרו-הונגרית |  |
| 1916-1918 |  | הממלכה הפולנית השלישית |  |
| 1918-1939 |  | הרפובליקה הפולנית השנייה |  |
| 1939-1945 |  | גרמניה הנאצית |  |
| 1945-1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה. בדרך כלל השליטה באזור נחלקה על ידי מספר ישויות מדיניות שונות.

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים, יישובים ומחוזות > ערים

בשְׁוְויֶינְטוֹקְזִ'יסְקיֶה יש 31 ערים ועיירות.
| הערים הגדולות בשוויינטוקז'יסקיה>  | הערים הגדולות בשוויינטוקז'יסקיה> תמונה | הערים הגדולות בשוויינטוקז'יסקיה> סמל | הערים הגדולות בשוויינטוקז'יסקיה> שם | הערים הגדולות בשוויינטוקז'יסקיה> אוכלוסייה (2014) | הערים הגדולות בשוויינטוקז'יסקיה> מחוז |
| --- | --- | --- | --- | --- | --- |
| 1 |  |  | קיילצה   Kielce | 199,475 | עצמאי |
| 2 |  |  | אוסטרובייץ שוויינטוקז'יסקי   Ostrowiec Świętokrzyski | 72,001 | מחוז אוסטרובייץ |
| 3 |  |  | סטרחוביצה   Starachowice | 50,982 | מחוז סטרחוביצה |
| 4 |  |  | סקרז'יסקו-קמיינה   Skarżysko-Kamienna | 47,354 | מחוז סקרז'יסקו |
| 5 |  |  | סנדומייז'   Sandomierz | 24,457 | מחוז סנדומייז' |
| 6 |  |  | קינצק   Końskie | 20,149 | מחוז קינצק |
ערים, יישובים ומחוזות > מחוזות

בשְׁוְויֶינְטוֹקְזִ'יסְקיֶה ישנם 14 מחוזות, מתוכם עיר מחוזית אחת.
| מחוזות שוויינטוקז'יסקיה> .סמל | מחוזות שוויינטוקז'יסקיה> .שם | מחוזות שוויינטוקז'יסקיה> .אוכלוסייה (2014) | מחוזות שוויינטוקז'יסקיה> .שטח (בקמ"ר) | מחוזות שוויינטוקז'יסקיה> .גמינות | מחוזות שוויינטוקז'יסקיה> .בירה |
| --- | --- | --- | --- | --- | --- |
ערים מחוזיות
|  | קיילצה   Kielce | 199,475 | 109 |  |  |
מחוזות רגילים
|  | מחוז קיילצה   powiat kielecki | 207,805 | 2,246 | 19 | קיילצה |
|  | מחוז אוסטרובייץ   powiat ostrowiecki | 114,093 | 616 | 6 | אוסטרובייץ שוויינטוקז'יסקי |
|  | מחוז סטרחוביצה   powiat starachowicki | 92,927 | 523 | 5 | סטרחוביצה |
|  | מחוז ינדז'יוב   powiat jędrzejowski | 87,716 | 1,256 | 9 | ינדז'יוב |
|  | מחוז קינצק   powiat konecki | 83,115 | 1,139 | 8 | קינצק |
|  | מחוז סנדומייז'   powiat sandomierski | 79,814 | 675 | 9 | סנדומייז' |
|  | מחוז סקרז'יסקו   powiat skarżyski | 77,830 | 395 | 5 | סקרז'יסקו-קמיינה |
|  | מחוז בוסקו   powiat buski | 73,410 | 968 | 8 | בוסקו-זדרוי |
|  | מחוז סטשוב   powiat staszowski | 73,365 | 924 | 8 | סטשוב |
|  | מחוז אפטא   powiat opatowski | 54,393 | 910 | 8 | אפטא |
|  | מחוז ולושצ'ובה   powiat włoszczowski | 46,258 | 907 | 6 | ולושצ'ובה |
|  | מחוז פינצ'וב   powiat pińczowski | 40,435 | 612 | 5 | פינצ'וב |
|  | מחוז קזימייזה   powiat kazimierski | 34,833 | 422 | 5 | קזימייזה ויילקה |
ראו גם

פולין קטן
הערות שוליים

↑  Paweł Jasienica, Polska Piastów, PIW 1985, str.27.
↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, Świętokrzyskie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, świętokrzyskie
| --- | --- |
בקרת זהויות :  NLI: 987007489316505171  GND: 4596742-8  LCCN: n2001114045  MusicBrainz: c3f1e0ce-b9ef-4648-bb9c-c504cb6dae0f  NKC: ge116615  SUDOC: 124196780  VIAF: 165666594   WorldCat (עם VIAF): 165666594
שיער חום

שיער חום
אישה עם שיער חום
שיער חום הוא צבע השיער השני בשכיחותו בין בני האדם, אחרי שיער שחור. הצבע נע מחום בהיר עד חום הנראה כמעט שחור. שיער חום מתאפיין ברמות גבוהות של הפיגמנט אומלנין (באנגלית: Eumelanin) ורמות נמוכות של הפיגמנט פאומלנין (באנגלית: Pheomelanin). אנשים בעלי שיער חום מכונים לעיתים ברונטים, מהמילה הצרפתית brun שמשמעה "חום".
שיער חום נפוץ בקרב אוכלוסיות בעולם המערבי, במיוחד במרכז ודרום אירופה. שיער חום נפוץ גם בקרב האבוריג'ינים באוסטרליה ובחלק מהאוכלוסיות במזרח התיכון.
ביוכימיה

הפיגמנט אומלנין נותן לשיער החום את צבעו. בשיער חום כמות גדולה יותר של אומלנין מאשר בשיער בלונדיני, אך הרבה פחות מאשר בשיער שחור. ישנם שני סוגים שונים של אומלנין, הנבדלים זה מזה במבנה הפילמור. שני הסוגים מכונים "אומלנין שחור" ו"אומלנין חום".
סטריאוטיפים

בתרבות המערבית הפופולרית, סטריאוטיפ נפוץ על ברונטיים מייחס להם יציבות, רצינות, תבונה ותחכום. מחקר בריטי על צבעי שיער ומשיכה מינית מצא ש-62% מהגברים שהשתתפו במחקר ייחסו לנשים בעלות שיער חום יציבות ויכולות גבוהות. ברונטיות תוארו כ"עצמאיות ובלתי תלותיות" על ידי 67% מהגברים, וכ"אינטליגנטיות" על ידי 81%.
הערות שוליים

↑  Frost: Why Do Europeans Have So Many Hair and Eye Colors?, cogweb.ucla.edu
↑  "Why gentlemen no longer prefer blondes". Daily Mail. London. 4 September 2005. Retrieved 25 October 2012
רצח אלכס עודה

| חלק מהסכסוך הישראלי-פלסטיני |
| --- | --- |

אלכס עודה
 תאריך:  11 באוקטובר 1985
 מקום:  סנטה אנה, קליפורניה
 מטרה:  משרדי "הוועדה הערבית-אמריקאית נגד אפליה" (ADC) (אנ')
 סוג:  התנקשות
 נשק:  מטען צינור
 הרוגים:  1
 מבצע:  הליגה להגנה יהודית (חשד)
 מספר מפגעים:  3 (חשד)
 מניע:  לאומני
רצח אלכס עודה הוא התנקשות בחייו של הפעיל הערבי אלכס עודה בארצות הברית. עודה, שהיה ערבי פלסטיני תושב השטחים, היגר לארצות הברית שם היה פעיל ב"וועדה האמריקאית-ערבית נגד אפליה" (אנ'). ב-1985 נרצח בפיצוץ שאירע במשרדי הארגון בקליפורניה שם עבד. חקירת ה-FBI הובילה לשלושה יהודים אמריקאים, מפעילי הליגה להגנה יהודית, שנמלטו לישראל. שניים מאותם חשודים לא הוסגרו עד היום למרות מספר בקשות של שלטונות ארצות הברית ולכן תיק הרצח עדיין פתוח במשרדי ה-FBI.
רקע

לפי סקר שערך "המכון הערבי-אמריקאי" (אנ') מונה האוכלוסייה הערבית בארצות הברית כ-3,500,000 אזרחים מכ-25 מדינות באפריקה ואסיה כש-62% מתוכם היגרו ממדינות באזור הלבנט. מספרם של הפלסטינים אמריקאים, מתוך אוכלוסייה זו, מוערך ב-85,000.
חלקם של מהגרים אלו שמרו על זיקה למולדת הישנה ועל הרצון להגן על זכויותיה כשהדבר בולט במיוחד במקרים שההגירה נבעה ממצב של דיכוי ורדיפה. אחת הדרכים בהן פעלה הקהילה הערבית בארצות הברית היה הקמת ארגונים ועמותות לזכויות אדם כשאחד מאותם ארגונים הוא "הוועדה הערבית-אמריקאית נגד אפליה" (ADC) (אנ').
במספר מקרים "יובאו" סכסוכים מארצות המוצא אל גבולות ארצות הברית כשאחד הבולטים הוא הסכסוך הישראלי-פלסטיני כשמצד אחד ניצבו אותם ארגונים פלסטינים שמחו כנגד ישראל ומצד שני ארגונים יהודים אמריקאים ששמו להם למטרה להגן על תדמיתה של ישראל או על יהודים. הגנה זו נעשתה באופן פיזי (למשל על ידי הליגה להגנה יהודית), באופן משפטי (למשל הליגה נגד השמצה) או באופן פוליטי (למשל על ידי הוועד היהודי-האמריקאי).